

REPUBLIKA HRVATSKA

SPLITSKO-DALMATINSKA ŽUPANIJA

GRAD OMIŠ

**Gradsko vijeće**

KLASA: 021-05/21-01/05

URBROJ: 2181-7-03/5-23-20

Omiš, 31. svibnja 2023.

**Z A P I S N I K**

o radu 20. sjednice Gradskog vijeća Grada Omiša

održane 31.svibnja 2023. godine u Omišu, Trg K. Tomislava 6 – Hotel Plaža

Započeto u 18.30 sati.

Vrši se tonski zapis tijeka sjednice.

Zapisnik se sačinjava na temelju tonskog zapisa.

Voditeljica zapisnika: Ružica Jerčić

NAZOČNI ČLANOVI VIJEĆA:

1. Zvonko Močić, dr. med.
2. Simona Jurjević, dipl.uč.
3. Nikola Tijardović, bacc.fizio.
4. Lovrenka Kovačić Bućan, dipl.iur.
5. Ivan Medić
6. Sanja Ilić, prof. (od t.3.)
7. Tihana Barišić Marunčić, dr.med.
8. Tomislav Bartulović
9. Karlo Vukasović, bacc.oec.
10. Zdravka Šodan
11. Dr.sc. Dino Belošević

NENAZOČNI ČLANOVI VIJEĆA:

1. Tonći Stanić

2. Josip Banović, dr.med.

3. Ivo Bradarić

4. Petar Bulić, dipl.iur.

OSTALI NAZOČNI:

1. Ivo Tomasović, dipl.oec., gradonačelnik

2. Lidija Pavković, dipl.iur., pročelnica Ureda gradonačelnika

3. Stipe Žuljević-Mikas, dipl.ing., pročelnik komunalnog odjela

4. Đeki Stanić, dipl.iur. pročelnik UO za gospodarstvo i društvene djelatnosti

5. Mate Sovulj, dipl.ing., Upravitelj vlastitog pogona

6. Ela Ćoso, ravnateljica Dječjeg vrtića Omiš

Neki vijećnici su tijekom sjednice napuštali prostoriju i vraćali se. Predsjedavatelj je kontinuirano skrbio o potrebnom kvorumu za nesmetano održavanje sjednice.

Predsjedavatelj je predložio dnevni red kao u dostavljenim materijalima te je nakon glasovanja utvrđeno da je jednoglasno sa 10 glasova ZA usvojen slijedeći

**d n e v n i r e d**

1. Usvajanje zapisnika o radu 19. sjednice Gradskog vijeća Grada Omiša
2. Vijećnički upiti
3. Prijedlog Odluke o raspodjeli rezultata
4. Prijedlog Izmjena i dopuna Proračuna Grada Omiša za 2023. godinu
5. Prijedlog Izmjena i dopuna Odluke o izvršenju Proračuna Grada Omiša za 2023. godinu
6. Prijedlog Izmjena i dopuna Programa održavanja komunalne infrastrukture Grada Omiša za 2023.g.
7. Prijedlog Izmjena i dopuna Programa građenja komunalne infrastrukture Grada Omiša za 2023.g.
8. Prijedlog Odluke o javnom redu i miru na području Grada Omiša
9. Prijedlog Odluke o koncesiji za posebnu upotrebu pomorskog dobra
10. Prijedlog Odluke o ukidanju svojstva javnog dobra (dio kat.čest. 6234/1, k.o. Srijane)

(Izvjestitelj: Stipe Žuljević-Mikas)

1. Prijedlog Odluke o izmjeni i dopuni Odluke o nerazvrstanim cestama u Gradu Omišu
2. Prijedlog Odluke o sklapanju Aneksa Ugovora sa Zavodom za hitnu medicinu SDŽ o suradnji na dodatnim timovima T2 hitne medicinske pomoći u trajanju tokom cijele godine
3. Prijedlog Odluke o davanju suglasnosti na Odluku o osnivanju Galerije AZ Omiš Centra za kulturu Omiš
4. Prijedlog Odluke o davanju prethodne suglasnosti na Statut javne ustanove „Centar za kulturu Omiš“
5. Izvješće o radu i financijskom poslovanju Centra za kulturu Omiš za 2022.
6. Izvješće o radu i financijskom poslovanju Dječjeg vrtića Omiš za 2022.g.
7. Izvješće o radu i financijskom poslovanju Osnovne glazbene škole „Lovro pl. Matačić“ Omiš za 2022.
8. Izvješće o radu i financijskom poslovanju Gradske knjižnice Omiš za 2022.g.
9. Izvješće o radu i financijskom poslovanju Gradskog muzeja Omiš za 2022.g.
10. Izvješće o radu i financijskom poslovanju Festivala dalmatinskim klapa Omiš za 2022.g.
11. Prijedlog Odluke o davanju suglasnosti Dječjem vrtiću Omiš za sklapanje Ugovora o zakupu poslovnog prostora
12. Prijedlog Odluke o uređenju prometa u ulici Prilaz moru u Mimicama

**Ad 1/**

USVAJANJE ZAPISNIKA O RADU 19. SJEDNICE GRADSKOG VIJEĆA GRADA OMIŠA

Na tekst nacrta zapisnika o radu 19. sjednice Gradskog vijeća Grada Omiša nije bilo primjedbi te je nakon glasovanja utvrđeno da je jednoglasno sa 11 glasova ZA usvojen Zapisnik o radu 19. sjednice Gradskog Vijeća Grada Omiša.

**Ad 2/**

VIJEĆNIČKI UPITI

**Dino Belošević** – ženski odbojkaški klub Omiš – zbog objektivnih okolnosti sa terminima u dvorani odbojkašice moraju trenirati na vanjskim terenima te su djevojke izrazile svoje mišljenje da ti tereni nisu dovoljno dobro održavani. Iz toga razloga su najavile da moraju stupiti u kontakt sa susjednim općina da bi tamo pronašle mjesto za treninge. To bi podrazumijevalo svakodnevan odlazak u Podstranu, a mi u Omišu imamo 3 prekrasna terena. O ovom problemu su izvijestile odjel za sport u Gradu, dovezena su 3 kamiona pržine koje je prva bura odnila, one su predložile kako bi se to moglo riješiti pa moli gradske strukture da razmotre rješavanje ovog problema.

Gradonačelnik – iz izlaganja vijećnika Beloševića bi se reklo da Grad Omiš totalno zanemaruje djelovanje ovoga kluba i sporta, a u stvari je upravo suprotno. Što god su zatražile mi smo to i omogućili, od termina u sportskoj dvorani do terena na plaži. Jedan put kada nešto nije napravljeno odmah i onako kako su to one zamislile prezentira se vijećniku kao nešto što je razlog za odlazak i z Omiša. To smatra nekorektnim jer se to moglo riješiti jednim razgovorom sa kolegom Pezom koji se brine o održavanju svih naših sportskih terena i sigurno zna kako se taj problem može riješiti nakon toliko godina rada i iskustva u brizi o sportskim terenima.

O tome koliko Grad brine o klubovima na svom području želi reći i primjer kada je novi zakupnik kampa rekao da želi sudjelovati u pomoći nekom od lokalnih klubova Grad je predložio da to upravo bude Ženski odbojkaški klub.

**Dino Belošević** – ništa nije bilo u lošoj namjeri samo je želio prenijeti ono što su one postavile kao nekakav problem. Želi razgovarati argumentirano i afirmativno i prema Gradu i prema sportu.

**Tihana Barišić Marunčić –** ima li što novoga u rješavanju problemavezova za brodove u Cetini?

MO Seoca , Kostanje, Blato n/C, Trnbusi i drugi pitaju što je sa gradnjom asfaltne baze?

Gradonačelnik – za sada nema novosti po pitanju vezova za brodove na ušću Cetine. Mi smo u suradnji s Peovicom izradili Idejni projekt koji bi uredio vezove u Cetini ali to ne možemo provesti dok se ne dovrši Prostorni plan. Naš je plan izraditi projekt, ishoditi sve dozvole i predati Lučkoj upravi na financiranje. Za to će zasigurno proći malo duži period.

Asfaltna baza – jedna tvrtka je predala inicijativu da bi gradila asfaltnu bazu na tom području (na spoju sa autoputom).

Naša je zakonska obveza da kod Izmjena i dopuna prostornog plana izradimo i Stratešku procjenu utjecaja na okoliš i tvrtka koja izrađuje tu strategiju će reći je li ta asfaltna baza prihvatljiva ili ne.

No mi svakako nećemo riskirati da to na bilo koji način ugrožava okoliš (izvor Studenci) , tako da nema razloga za brigu.

**Petar Bulić** – u nekoliko navrata je molio da se na dječjem igralištu u Tugarima poprave igrala za djecu pa se to još nije dogodilo?

Sunčane elektrane – budući da su u tijeku Izmjene i dopunu prostornog plana predlaže da se sa URBOS-om vidi postoji li mogućnost da se odrede lokacije za njih?

Gradonačelnik – imamo projekt uređenja dječjeg igrališta u Tugarima, pa je možda bolje sačekati to rješenje nego parcijalno popravljati sprave...

Što se tiče sunčanih elektrane ukoliko imate prijedlog za lokacije sada je vrijeme da se preda inicijativa dok traje javna rasprava.

Stipe Žuljević Mikas – radi se o prijedlogu Zakona koji će biti ili neće biti izglasan, mi sada radimo Prostorni plan prema zakonima koji su sada na snazi.

**Tomislav Bartulović** – netko bi trebao kontrolirati i ukrcaj i iskrcaj rafftinga u Blatu n/C, puno je smeća koje Peovica kupi a nikome se ne naplaćuje ta usluga. Potrebno je da Peovica uspostavi red, postavi kontejnere, kemijske WC i da se to naplaćuje.

Gradonačelnik - tim područjem upravlja Javna ustanova, ona treba uvesti red i brinuti se o tome. Javna ustanova plaća Peovici za prikupljanje otpada na području kojim oni upravljaju.

**Ad 3/**

PRIJEDLOG ODLUKE O RASPODJELI REZULTATA

Gradonačelnik je dostavio prijedlog Odluke o raspodjeli rezultata, te predložio Gradskom vijeću njezino donošenje.

Pisanim materijal uz ovu točku dostavljen je svim članovima Vijeća.

Meri Smailagić, voditeljica odsjeka za proračun izvijestila je u ovom predmetu.

U otvorenoj raspravi nitko nije sudjelovao.  
Nakon zaključenja rasprave predsjedavatelj je prijedlog dao na glasovanje potom je utvrđeno da je jednoglasno sa 12 glasova ZA donijeta

**O D L U K A**

**o raspodjeli rezultata**

sa tekstom kao u prilogu ovog zapisnika oznake KLASA:400-02/23-01/11, URBROJ:2181-7-03-01/1-23-1.

**Ad 4/**

PRIJEDLOG IZMJENA I DOPUNA PRORAČUNA GRADA OMIŠA ZA 2022. GODINU

Gradonačelnik je dostavio prijedlog Izmjena i dopuna proračuna Grada Omiša za 2022. godinu te predložio Gradskom vijeću njezino donošenje.

Pisani materijal uz ovu točku dostavljen je svim lanovima Vijeća.

Meri Smailagić, voditeljica odsjeka za proračun, izvijestila je u ovom predmetu.

U otvorenoj raspravi sudjelovali su:

**Dino Belošević**: šetnica od kampa do Dugog Rata 400 000 eura?

Meri Smailagić – taj iznos se ne odnosi samo na izgradnju te šetnice, u toj stavci su i projekti i građevinski radovi , hortikulturno uređenje, opremanje klupama, javna rasvjeta...

Stipe Žuljević Mikas – radi se o tri projekta, odnosno triju šetnica na području Grada Omiša, a to su Medići -Mimice, Mančina (vaga) i šetnica kroz kamp.

Nakon zaključenja rasprave predsjedavatelj je prijedlog dao na glasovanje potom je utvrđeno da su jednoglasno sa 12 glasova ZA donijete

**IZMJENE I DOPUNE**

**Proračuna Grada Omiša za 2022. godinu**

sa tekstom kao u prilogu ovog zapisnika oznake KLASA:400-01/23-01/01, URBROJ:2181-7-03-01/1-23-5.

**Ad 5/**

PRIJEDLOG IZMJENA I DOPUNA

ODLUKE O IZVRŠENJU PRORAČUNA GRADA OMIŠA ZA 2023. GODINU

Gradonačelnik je dostavio prijedlog Izmjena i dopuna odluke o izvršenju proračuna Grada Omiša za 2023. godinu, te predložio Gradskom vijeću njezino donošenje.

Pisani materijal uz ovu točku dostavljen je svim članovima Vijeća.

Meri Smailagić, voditeljica odsjeka za proračun, izvijestila je u ovom predmetu.

U otvorenoj raspravi nitko nije sudjelovao.  
Nakon zaključenja rasprave predsjedavatelj je prijedlog dao na glasovanje potom je utvrđeno da su jednoglasno sa 12 glasova ZA donijete

**IZMJENE I DOPUNE**

**Odluke o izvršenju proračuna Grada Omiša za 2023. godinu**

sa tekstom kao u prilogu ovog zapisnika oznake KLASA:400-02/23-01/12, URBROJ:2181-7-03-01/1-23-1.

**Ad 6/**

PRIJEDLOG IZMJENA I DOPUNA

PROGRAMA ODRŽAVANJA KOMUNALNE INFRASTRUKTURE GRADA OMIŠA ZA 2023. GODINU

Gradonačelnik je dostavio prijedlog izmjena i dopuna Programa održavanja komunalne infrastrukture Grada Omiša za 2023. godinu te predložio Gradskom vijeću njegovo donošene.

Pisani materijal uz ovu točku dostavljen je svim članovima Vijeća.

Stipe Žuljević Mikas, pročelnik komunalnog odjela izvijestio je u ovom predmetu.

U otvorenoj raspravi nitko nije sudjelovao.  
Nakon zaključenja rasprave predsjedavatelj je prijedlog dao na glasovanje potom je utvrđeno da su jednoglasno sa 12 glasova ZA donijete

**IZMJENE I DOPUNE**

**Programa održavanja komunalne infrastrukture Grada Omiša za 2023.godinu**

sa tekstom kao u prilogu ovog zapisnika oznake KLASA:363-01/22-01/372, URBROJ:2181-7-05/1-22-4.

**Ad 7/**

PRIJEDLOG IZMJENA I DOPUNA

PROGRAMA GRAĐENJA KOMUNALNE INFRASTRUKTURE GRADA OMIŠA ZA 2023. GODINU

Gradonačelnik je dostavio prijedlog izmjena i dopuna Programa građenja komunalne infrastrukture Grada Omiša za 2023. godinu te predložio Gradskom vijeću njegovo donošene.

Pisani materijal uz ovu točku dostavljen je svim članovima Vijeća.

Stipe Žuljević Mikas, pročelnik komunalnog odjela izvijestio je u ovom predmetu.

U otvorenoj raspravi sudjelovali su:

**Dino Belošević** – imamo li kakvih novih informacija vezano za izgradnju pomoćnog nogometnog igrališta?

Gradonačelnik – mi ćemo po ovom pitanju raditi sve što možemo a prema Pravilniku o jednostavnim građevinama. Ono što iziskuje građevinsku dozvolu nećemo raditi dok se ne riješe sva sporna pitanja.

**Petar Bulić** – hoće bi biti dovoljna sredstva koja su predviđena (150.000 €) za izvlaštenje zemljišta za rekonstrukciju ul. Fra S. Vrlića?

Gradonačelnik – procjena je da su to dovoljna sredstva.

Nakon zaključenja rasprave predsjedavatelj je prijedlog dao na glasovanje potom je utvrđeno da su jednoglasno sa 12 glasova ZA donijete

**IZMJENE I DOPUNE**

**Programa građenja komunalne infrastrukture Grada Omiša za 2023. godinu**

sa tekstom kao u prilogu ovog zapisnika oznake KLASA:363-01/22-01/371, URBROJ:2181-7-05/1-22-4.

**Ad 8/**

PRIJEDLOG ODLUKE O JAVNOM REDU I MIRU NA PODRUČJU GRADA OMIŠA

Gradonačelnik je dostavio prijedlog Odluke o javnom redu i miru na području Grada Omiša, te predložio Gradskom vijeću njezino donošenje.

Pisani materijal uz ovu točku dostavljen je svim članovima Vijeća.

Zorica Terzić, voditeljica odsjeka izvijestila je u ovom predmetu te je u ime predlagatelja predložila slijedeću dopunu u čl. 9. stavak 1.te isti treba glasiti kako slijedi:

**„Nije dopuštena konzumacija alkoholnih pića na javnim površinama, osim na štekatima na kojima registrirani ugostiteljski objekti obavljaju svoju djelatnost.“**

U otvorenoj raspravi nitko nije sudjelovao.

Nakon zaključenja rasprave predsjedavatelj je prijedlog dao na glasovanje potom je utvrđeno da je jednoglasno sa 12 glasova ZA donijeta

**O D L U K A**

**o javnom redu i miru**

sa tekstom kao u prilogu ovog zapisnika oznake KLASA:363-01/23-01/111, URBROJ:2181-7-05-01/1-23-07.

**Ad 9/**

PRIJEDLOG ODLUKE O KONCESIJI ZA POSEBNU UPOTREBU POMORSKOG DOBRA

Gradonačelnik je dostavio prijedlog Odluke o koncesiji za posebnu upotrebu pomorskog dobra, te predložio Gradskom vijeću njezino donošenje.

Pisani materijal uz ovu točku dostavljen je svim članovima Vijeća.

Stipe Žuljević Mikas, pročelnik komunalnog odjela izvijestio je u ovom predmetu.

U otvorenoj raspravi nitko nije sudjelovao.

Nakon zaključenja rasprave predsjedavatelj je prijedlog dao na glasovanje potom je utvrđeno da su je jednoglasno sa 12 glasova ZA donijeta

**O D L U K A**

**o koncesiji za posebnu upotrebu pomorskog dobra**

sa tekstom kao u prilogu ovog zapisnika oznake KLASA:363-01/23-02/08, URBROJ:2181-7-05-03/3-23-2.

**Ad 10/**

PRIJEDLOG ODLUKE O UKIDANJU SVOJSTVA JAVNOG DOBRA

(dio kat.čest. 6234/1, k.o. Srijane)

Gradonačelnik je dostavio prijedlog Odluke o ukidanju svojstva javnog dobra (dio kat.čest. 6234/1, k.o. Srijane, te predložio Gradskom vijeću njezino donošenje.

Pisani materijal uz ovu točku dostavljen je svim članovima Vijeća.

Stipe Žuljević Mikas, pročelnik komunalnog odjela izvijestio je u ovom predmetu.

U otvorenoj raspravi nitko nije sudjelovao.

Nakon zaključenja rasprave predsjedavatelj je prijedlog dao na glasovanje potom je utvrđeno da je jednoglasno sa 12 glasova ZA donijeta

**O D L U K A**

**ukidanju svojstva javnog dobra**

sa tekstom kao u prilogu ovog zapisnika oznaka KLASA:340-01/23-01/19, URBROJ:2181-7-05-02/3-23-6.

**Ad 11/**

PRIJEDLOG ODLUKE

O IZMJENI I DOPUNI ODLUKE O NERAZVRSTANIM CESTAMA U GRADU OMIŠU

Gradonačelnik je dostavio prijedlog Odluke o izmjeni i dopuni Odluke o nerazvrstanim cestama u Gradu Omišu, te predložio Gradskom vijeću njezino donošenje.

Pisani materijal uz ovu točku dostavljen je svim članovima Vijeća.

Stipe Žuljević Mikas, pročelnik komunalnog odjela izvijestio je u ovom predmetu.

U otvorenoj raspravi nitko nije sudjelovao.

Nakon zaključenja rasprave predsjedavatelj je prijedlog dao na glasovanje potom je utvrđeno da je jednoglasno sa 11 glasova ZA donijeta

**O D L U K A**

**o izmjeni i dopuni Odluke o nerazvrstanim cestama u Gradu Omišu**

sa tekstom kao u prilogu ovog zapisnika oznake KLASA:340-01/15-01/17, URROJ:2181-7-05-02/3-23-67.

**Ad 21/**

PRIJEDLOG ODLUKE O DAVANJU SUGLASNOSTI DJEČJEM VRTIĆU OMIŠ

ZA SKLAPANJE UGOVORA O ZAKUPU POSLOVNOG PROSTORA

Gradonačelnik je dostavio prijedlog Odluke o davanju suglasnosti Dječjem vrtiću Omiš za sklapanje ugovora o zakupu poslovnog prostora, te predložio Gradskom vijeću njezino donošenje.

Pisani materijal uz ovu točku dostavljen je svim članovima Vijeća.

Stipe Žuljević Mikas, pročelnik komunalnog odjela izvijestio je u ovom predmetu.

U otvorenoj raspravi nitko nije sudjelovao.

Nakon zaključenja rasprave predsjedavatelj je prijedlog dao na glasovanje potom je utvrđeno da je jednoglasno sa 12 glasova ZA donijeta

**O D L U K A**

**o davanju suglasnosti Dječjem vrtiću Omiš na sklapanje Ugovora**

**o zakupu poslovnog prostora**

sa tekstom kao u prilogu ovog zapisnika oznake KLASA:372-01/23-01/10, URBROJ:2181-7-05-02/23-1.

**Ad 22/**

PRIJEDLOG ODLUKE O UREĐENJU PROMETA U ULICI PRILAZ MORU U MIMICAMA

Gradonačelnik je dostavio prijedlog Odluke o uređenje prometa u ulici Prilaz moru u Mimicama te predložio Gradskom vijeću njezino donošenje.

Pisani materijal uz ovu točku dostavljen je svim članovima Vijeća.

Stipe Žuljević Mikas, pročelnik komunalnog odjela izvijestio je u ovom predmetu.

U otvorenoj raspravi nitko nije sudjelovao.

Nakon zaključenja rasprave predsjedavatelj je prijedlog dao na glasovanje potom je utvrđeno da je jednoglasno sa 12 glasova ZA donijeta

**O D L U K A**

**o uređenju prometa u ulici Prilaz moru u Mimicama**

sa tekstom kao u prilogu ovog zapisnika oznake KLASA:363-01/23-01/213, URBROJ:2181-7-05-03/23-1.

**Ad 12/**

PRIJEDLOG ODLUKE O SKLAPANJU ANEKSA UGOVORA

SA ZAVODOM ZA HITNU MEDICINU SDŽ O SURADNJI NA DODATNIM TIMOVIMA T2 HITNE MEDICINSKE POMOĆI U TRAJANJU TOKOM CIJELE GODINE

Gradonačelnik je dostavio prijedlog Odluke o sklapanju aneksa ugovora sa zavodom za hitnu medicinu SDŽ o suradnji na dodatnim timovima T2 hitne medicinske pomoći u trajanju tokom cijele godine, te predložio Gradskom vijeću njezino donošenje.

Pisani materijal uz ovu točku dostavljen je svim članovima Vijeća.

Đeki Stani, pročelnik UO za gospodarstvo i društvene djelatnosti i Gradonačelnik Grada Omiša izvijestili su u ovom predmetu.

U otvorenoj raspravi sudjelovali su:

**Tihana Barišić Marunčić** – htjela bi pojasniti ovaj prijedlog – naime ne može biti dva T2 tima jer tima T2 prati tim T1 (a imamo samo jedan tim T1).

U slučaju da imamo 4 tima tada to ne bi bilo 64.000 € nego 200.000 € na godišnjoj razini.

To je zaista veliki trošak za gradski proračun.

Sadašnja hitna sada radi sa jednim T1, ljeti Grad Omiš financira dva liječnika u pripravnosti. Također posjedujemo i 3 sanitetske stanice (vozač i tehničar) i u slučaju da tim T1 izađe na teren uskaču onda sanitetske jedinice. Grad Omiš tijekom ljetnih mjeseci također financira i noćnog vozača tako da se može reći da smo dosta dobro „pokriveni“.

Naravno da su timovi T2 potrebni (što su dokazali i Imotski i Makarska) no ako se ide u taj projekt onda je to najpotrebnije u ljetnim mjesecima.

Grad Omiš je relativno blizu Splitu pa čak i za vrijeme najvećih gužvi uspije se doći za 20-ak minuta u KBC. Zahvaljuje se Gradu Omišu (i bivšoj i sadašnjoj vlasti) na razumijevanju za ovu problematiku i za dugogodišnje financiranje hitne pomoći.

**Zvonko Močić** – također je potrebno reći i zahvaliti liječnicima obiteljske medicine koji su preko 35 godina u potpuno besplatnoj pripravnosti i uvijek se zna tko preuzima pacijenta ako taj čas nema hitne pomoći na raspolaganju.

Gradonačelnik – kada je tim 1 na terenu , na intervenciji, preko dana to preuzimaju liječnici opće medicine, a preko noći i vikendima su tu liječnici u pripravnosti .

**Petar Bulić –** zanima ga da li to u praksi stvarno tako funkcionira, jer je u nekoliko navrata bio u situaciji da kada je T1 bio na terenu, rečeno je da nema dostupnog doktora, ne bi se upućivalo na dežurnog?

**Tihana Barišić Marunčić** – to nije moguće, jer prijemno dojavna služba uvijek uputi na dežurnog doktora i oni procjenjuju o kakvoj se hitnoći radi.

**Dino Belošević** – da li se ikada dogodi da se probije rok od 30 minuta od poziva do dolaska liječnika?  
  
**Tihana Barišić Marunčić –** od poziva prijavno dojavne jedinice liječniku koji je dežuran

(a prema neodložnoj hitnoći) po zakonu ne smije proći 30 minuta i to se ne dešava.

Nakon zaključenja rasprave predsjedavatelj je prijedlog dao na glasovanje potom je utvrđeno da je jednoglasno sa 12 glasova ZA donijet

**Z A K LJ U Č A K**

U svezi s prijedlogom ***Odluke o sklapanju aneksa ugovora sa Zavodom za hitnu medicinu SDŽ o suradnji na dodatnim timovima T2 hitne medicinske pomoći u trajanju tokom cijele godine*** koju je predložio na razmatranje prve sjednice Gradskog vijeća Grada Omiša njegov vijećnik Karlo Vukasović dana 3. svibnja 2023. g., rasprava na prvoj sjednici (tzv. prvom čitanju) se odgađa dok od zavoda za hitnu medicinu Splitsko dalmatinske županije kao nositelja i organizatora predmetne djelatnosti ne bude primljeno zatraženo stručno mišljenje i drugi podaci za konkretno razmatranje predloženog akta budući u ovom trenutku nedostaju relevantne spoznaje o bitnim činjenicama na kojima se može cjelovito raspravljati o predloženoj temi.

**Ad 13/**

PRIJEDLOG ODLUKE O DAVANJU PRETHODNE SUGLASNOSTI

NA ODLUKU O OSNIVANJU GALERIJE AZ OMIŠ CENTRA ZA KULTURU OMIŠ

Gradonačelnik je dostavio prijedlog Odluke o davanju prethodne suglasnosti na Odluku o osnivanju Galerije AZ Omiš Centra za kulturu Omiš te predložio Gradskom vijeću njezino donošenje.

Pisani materijal uz ovu točku dostavljen je svim članovima Vijeća.

Petar Buljević, ravnatelj Centra za kulturu Omiš, izvijestio je u ovom predmetu.

U otvorenoj raspravi nitko nije sudjelovao.

Nakon zaključenja rasprave predsjedavatelj je prijedlog dao na glasovanje potom je utvrđeno da je jednoglasno sa 12 glasova ZA donijeta

**O D L U K A**

**o davanju prethodne suglasnosti na Odluku o osnivanju Galerije AZ Centra za kulturu Omiš**

Sa tekstom kao u prilogu ovog zapisnika oznake KLASA:611-05/23-01/03, URBROJ:2181-7-04/1-23-4.

**Ad 14/**

PRIJEDLOG ODLUKE O DAVANJU

PRETHODNE SUGLASNOSTI NA STATUT JAVNE USTANOVE „CENTAR ZA KULTURU OMIŠ“

Gradonačelnik je dostavio prijedlog Odluke o davanju prethodne suglasnosti na Statut javne ustanove „Centar za kulturu Omiš“, te predložio Gradskom vijeću njegovo donošenje.

Pisani materijal uz ovu točku dostavljen je svim članovima Vijeća.

Petar Buljević, ravnatelj Centra za kulturu Omiš, izvijestio je u ovom predmetu.

U otvorenoj raspravi nitko nije sudjelovao.

Nakon zaključenja rasprave predsjedavatelj je prijedlog dao na glasovanje potom je utvrđeno da je jednoglasno sa 12 glasova ZA donijeta

**O D L U K A**

**o davanju prethodne suglasnosti na Statut javne ustanove „Centar za kulturu Omiš“**

sa tekstom kao u prilogu ovog zapisnika oznake KLASA:611-08/23-01/02, URBROJ:2181-7-04/1-23-4.

**Ad 15/**

IZVJEŠĆE O RADU I FINANCIJSKOM POSLOVANJU CENTRA ZA KULTURU OMIŠ

Gradonačelnik je dostavio prijedlog Izvješća o radu i financijskom poslovanju Centra za kulturu Omiš, te predložio Gradskom vijeću njegovo prihvaćanje.

Pisani materijal uz ovu točku dostavljen je svim članovima Vijeća.

Petar Buljević, ravnatelj Centra za kulturu Omiš, izvijestio je u ovom predmetu.

U otvorenoj raspravi nitko nije sudjelovao.

Nakon zaključenja rasprave predsjedavatelj je prijedlog dao na glasovanje potom je utvrđeno da je jednoglasno sa 12 glasova ZA prihvaćeno

**I Z V J E Š Ć E**

**o radu i financijskom poslovanju Centra za kulturu Omiš**

sa tekstom kao u prilogu ovog zapisnika oznake KLASA:611-08/23-01/08, URBROJ:2181-70-4/1-23-3.

**Ad 16/**

IZVJEŠĆE O RADU I FINANCIJSKOM POSLOVANJU DJEČJEG VRTIĆA OMIŠA ZA 2022.G.

Gradonačelnik je dostavio prijedlog Izvješća o radu i financijskom poslovanju Dječjeg vrtića Omiš, te predložio Gradskom vijeću njegovo prihvaćanje.

Pisani materijal uz ovu točku dostavljen je svim članovima Vijeća.

Ela Ćoso, ravnateljica Dječjeg vrtića Omiš, izvijestila je u ovom predmetu.

U otvorenoj raspravi sudjelovali su:

**Dino Belošević** – koliko imamo neupisane djece?

Ela Ćoso – podaci su za prošlu godinu - ostalo je 25 neupisane djece, a od toga su 2/3 jaslične dobi.

Gradonačelnik – od ove godine imamo program/potporu za onu djecu koja su ostvarila uvjete za upis (bodove) a nisu upisana, roditeljima će biti isplaćeno 200 € mjesečne potpore.

Nakon zaključenja rasprave predsjedavatelj je prijedlog dao na glasovanje potom je utvrđeno da je jednoglasno sa 12 glasova ZA prihvaćeno

**I Z V J E Š Ć E**

**o radu i financijskom poslovanju Dječjeg vrtića Omiša za 2022.godinu**

sa tekstom kao u prilogu ovog zapisnika oznake KLASA:601-01/23-01/11, URBROJ:2181-7-04/1-23-3.

**Ad 17/**

IZVJEŠĆE O RADU I FINANCIJSKOM POSLOVANJU

OSNOVNE GLAZBENE ŠKOLE „Lovro pl. Matačić“ Omiš za 2022.g.

Gradonačelnik je dostavio prijedlog Izvješća o radu i financijskom poslovanju Osnovne glazbene škole „Lovro pl. Matačić“ Omiš, te predložio Gradskom vijeću njegovo prihvaćanje.

Pisani materijal uz ovu točku dostavljen je svim članovima Vijeća.

Davor Jelavić Šako, ravnatelj OGŠ „Lovro pl. Matačić“ Omiš, izvijestio je u ovom predmetu.

U otvorenoj raspravi sudjelovao je:

**Dino Belošević** – malo pobliže pojasniti troškovnik, odnosno financiranje od strane Grada Omiša?

Ukupan broj zaposlenih?

Davor Jelavić Šako – Grad Omiš daje 45.000,00 kuna. Broj zaposlenih je 30.

Nakon zaključenja rasprave predsjedavatelj je prijedlog dao na glasovanje potom je utvrđeno da je jednoglasno sa 12 glasova ZA prihvaćeno

**I Z V J E Š Ć E**

**o radu i financijskom poslovanju Osnovne glazbene škola „Lovro pl. Matačić“ Omiš**

sa tekstom kao u prilogu ovog zapisnika oznake KLASA:602-01/23-01/03, URBROJ:2181-7-04/1-23-3.

**Ad 18/**

IZVJEŠĆE U RADU I FINANCIJSKOM POSLOVANJU

GRADSKE KNJIŽNICE OMIŠ ZA 2022.G.

Gradonačelnik je dostavio prijedlog Izvješća o radu i financijskom poslovanju Gradske knjižnice Omiš, te predložio Gradskom vijeću njegovo prihvaćanje.

Pisani materijal uz ovu točku dostavljen je svim članovima Vijeća.

Svjetlana Buljević, ravnateljica Gradske knjižnice Omiš, izvijestio je u ovom predmetu.

U otvorenoj raspravi nitko nije sudjelovao.

Nakon zaključenja rasprave predsjedavatelj je prijedlog dao na glasovanje potom je utvrđeno da je jednoglasno sa 10 glasova ZA prihvaćeno

**I Z V J E Š Ć E**

**o radu i financijskom poslovanju Gradske knjižnice Omiš**

sa tekstom kao u prilogu ovog zapisnika oznake KLASA:611-04/23-01/03, URBROJ:2181-7-04/1-23-3.

**Ad 19/**

IZVJEŠĆE O RADU I FINANCIJSKOM POSLOVANJU

GRADSKOG MUZEJA OMIŠ ZA 2022.G.

Gradonačelnik je dostavio prijedlog Izvješća o radu i financijskom poslovanju Gradskog muzeja Omiš, te predložio Gradskom vijeću njegovo prihvaćanje.

Pisani materijal uz ovu točku dostavljen je svim članovima Vijeća.

Svjetlana Buljević, ravnateljica Gradske knjižnice Omiš, izvijestila je u ovom predmetu.

U otvorenoj raspravi nitko nije sudjelovala je:

**Zdravka Šodan –** imate li suradnju sa Muzejom Poljica u Gatima?

Angela Tabak – imamo, sada smo i njihovu građu digitalizirali, svakako će sa gđom. Nikolinom dogovoriti da dođe u Gata i vidi zbirku, jer oni nisu u sastavu muzeja, vidjeti će pod čijom su juristdikcijom.

Gradonačelnik – muzej Gata je pod župom Gata.

Nakon zaključenja rasprave predsjedavatelj je prijedlog dao na glasovanje potom je utvrđeno da je jednoglasno sa 10 glasova ZA prihvaćeno

**I Z V J E Š Ć E**

**o radu i financijskom poslovanju Gradskog muzeja za 2022.godinu**

sa tekstom kao u prilogu ovog zapisnika oznake KLASA:611-05/23-01/04, URBROJ:2181-7-04/1-23-3.

**Ad 20/**

IZVJEŠĆE O RADU I FINANCIJSKOM POSLOVANJU

FESTIVALA DALMATINSKIH KLAPA OMIŠ U 2022.G.

Gradonačelnik je dostavio prijedlog Izvješća o radu i financijskom poslovanju Festivala dalmatinskih klapa Omiš, te predložio Gradskom vijeću njegovo prihvaćanje.

Pisani materijal uz ovu točku dostavljen je svim članovima Vijeća.

Mijo Stanić, ravnatelj Festivala dalmatinskih klapa Omiš, izvijestio je u ovom predmetu.

U otvorenoj raspravi sudjelovali su:

**Zvonko Močić –** vidi da je ove godine uključen veći broj klapa (3 su izborne večeri), imamo novog umjetničkog ravnatelja gospodin m.o. Mojimir Čačija.

Koliko dječjih klapa će sudjelovati na smotri ove godine?

Mijo Stanić – prijavljeno je 16 dječjih klapa, no nastupiti će ih 12.

Nakon zaključenja rasprave predsjedavatelj je prijedlog dao na glasovanje potom je utvrđeno da je sa 8 glasova ZA i 1 glasom SUZDRŽAN prihvaćeno

**I Z V J E Š Ć E**

**o radu i financijskom poslovanju Festivala dalmatinskih klapa Omiš u 2022.g.**

sa tekstom kao u prilogu ovog zapisnika oznake KLASA:611-02/23-01/01, URBROJ:2181-7-04/1-23-3.

Završeno u 20.30 sati

VODITELJICA ZAPISNIKA PREDSJEDNIK GRADSKOG VIJEĆA

Ružica Jerčić Zvonko Močić, dr.med.